
Anexa nr. 1
Apel la proiecte adresate studenților și asociațiilor studențești pentru promovarea antreprenoriatului și a societății antreprenoriale studențești în cadrul UNIHUB – Societatea Antreprenorială Studențească
UNIHUB – Societatea Antreprenorială Studențească lansează competiția de proiecte adresate studenților și asociațiilor studențești, având ca temă promovarea proiectelor antreprenoriale sociale, culturale, artizanale și creative în comunitatea UB, cu o categorie dedicată proiectelor cu componentă AI, pentru anul 2026.
Sursă de finanțare: UNIHUB – Societatea Antreprenorială Studențească, prin proiectul CNFIS-FDI-2026-F-1069 – „UniHub NEXT - Antreprenoriat inteligent, sustenabil și digital”.
Proiecte susținute: 15 proiecte antreprenoriale, incluzând o categorie dedicată proiectelor cu componentă AI (dacă există economii la bugetul alocat, în urma evaluării aplicațiilor de proiecte, numărul de proiecte poate fi mai mare).
Suma alocată: maximum 3000 lei/proiect (500 lei/membru al echipei, maxim 6 membri).
Cheltuieli eligibile: cheltuieli cu cazarea; cheltuieli cu asigurarea mesei; cheltuieli de transport; cheltuieli de logistică (cheltuieli materiale, cheltuieli de editare, multiplicare și alte asemenea).
Depunerea aplicațiilor se face prin e-mail, la adresa camelia.cojocaru@faa.unibuc/ro si unihub@unibuc.ro. Tot la aceste adrese se realizează și comunicarea cu echipa de management FDI.
Documente necesare la depunere (transmise pe e-mail)
Aplicațiile se transmit prin e-mail la adresa unihub@unibuc.ro, cu subiectul: „Competiția de proiecte UniHub NEXT 2026 – [Denumirea proiectului]”. E-mailul trebuie să conțină următoarele documente, în format PDF:
1. Fișa de aplicație (Anexa nr. 2), completată integral și semnată de responsabilul de proiect;
1. Bugetul detaliat al proiectului (conform tabelului din Anexa nr. 2), cu specificarea tuturor surselor de finanțare;
1. Dovada calității de student/absolvent al Universității din București pentru fiecare membru al echipei (adeverință de student, copie legitimație/carnet de student sau echivalent) – poate fi depusă la implementare;
1. Pentru aplicațiile depuse în numele unei asociații studențești: dovada calității de reprezentant legal sau împuternicirea acestuia – poate fi depusă la implementare;
1. Documente justificative pentru parteneriatele cu mediul de afaceri, dacă există (scrisori de intenție/parteneriat, corespondență cu parteneri) – relevante pentru criteriul privind atragerea de resurse suplimentare.
Termenul limită de transmitere: 20 septembrie 2026, ora 23:59. Confirmarea primirii aplicației se transmite prin e-mail de către echipa de management. Aplicațiile incomplete sau transmise după termen nu vor fi evaluate.
Calendar competiție 2026
	Nr. crt.
	Etapă
	Perioada

	1.
	Lansarea apelului competiției și promovarea acesteia
	3 septembrie – 8 septembrie

	2.
	Depunerea proiectelor studențești**
	3 septembrie – 20 septembrie

	3.
	Evaluarea proiectelor și comunicarea rezultatelor
	21 septembrie – 22 septembrie

	4.
	Contestații la punctajele acordate
	23 septembrie

	5.
	Comunicarea rezultatelor finale și realizarea documentelor de implementare
	24 septembrie

	6.
	Implementarea proiectelor studențești
	25 septembrie – 31 octombrie

	7.
	Depunere rapoarte finale
	1 noiembrie -10 noiembrie 


Criteriile de evaluare și selecție a proiectelor studențești 2026
	Nr. crt.
	Etapă
	Punctaj maxim

	I. Calitatea proiectului

	1.
	Relevanța proiectului și adecvarea obiectivelor la misiunea UNIHUB
	20

	2.
	Originalitate, actualitate, importanță pentru comunitatea UB
	10

	3.
	Structura proiectului și claritatea alocării bugetului
	30

	4.
	Impactul proiectului și asigurarea sustenabilității
	20

	II. Capacitatea de implementare

	5.
	Experiența echipei studențești / asociației în implementarea proiectelor
	10

	6.
	Parteneriate cu mediul de afaceri pentru atragerea de resurse suplimentare
	10

	Total
	100


**Studenții/ asociațiile studențești vor beneficia de sprijin, la solicitare (unihub@unibuc.ro), prin activități de mentorat și consultanță de specialitate în toate etapele proiectului antreprenorial (inițiere, scriere, depunere, implementare și raportare).

